'n Testament moet eerstens verkieslik gebruik word om net jou boedelbates aan enige persoon of instansie van jou keuse te bemaak. Tweedens is dit belangrik om 'n eksekuteur, en indien van toepassing ook 'n trustee, van jou keuse te benoem. Berrie Botha, uitvoerende hoof van Sanlam Trust, beantwoord 'n paar vrae oor die inhoud van 'n testament.
Nee. 'n Erfenis kan slegs geskied ingevolge 'n geldige testament of kragtens die Wet op Intestate Erfopvolging.
Ook nee. Daar is beperkings met voorskrifte en bepalings in 'n testament wat kragteloos mag wees. Bepalings wat immoreel (teen die goeie sedes of teenstrydig met openbare beleid) is deur, byvoorbeeld, jou dogter se erfenis onderworpe te maak aan die voorwaarde dat sy haar gade moet skei alvorens sy kan erf, kan as 'n kragtelose bepaling beskou word. Ook onregverdige diskriminerende bepalings strydig met 'n land se Grondwet is onafdwingbaar.
Dit is nie aanbeveelbaar om 'n testament ook vir ander doeleindes te gebruik nie. Daar is risiko's aan verbonde om begrafnisreëlings, insluitende verassing, in 'n testament te beskryf, aangesien die inhoud van die testament moontlik eers na die begrafnis bekend kan wees.
Dieselfde met die skenking van organe. Eerstens tree die testament eers in werking by afsterwe en tweedens kan die inhoud van jou testament eers na 'n verassing bekend raak. Dit is belangrik dat organe spoedig na afsterwe beskikbaar is.
Kan 'n testament ook dien as 'n kontrak of ooreenkoms?
Voorsiening vir minderjarige kinders en erfgename
Slegs 'n meerderjarige persoon mag 'n erfenis in ontvangs neem. Meerderjarigheid is vanaf ouderdom agtien jaar of indien voor gemelde ouderdom wettig getroud is. Dit is aanbeveelbaar om voorsiening in die testament te maak vir minderjariges se erfenis om op meerderjarigheid of op 'n hoër ouderdom te oorhandig.